CELEX: 32014D0741
Language: et
Date: 2014-10-21 00:00:00
Title: 2014/741/EL: Nõukogu otsus, 21. oktoober 2014 , millega määratakse kindlaks Euroopa Liidu nimel riigihankelepingu komitees vastu võetav seisukoht, mis käsitleb nende liidu vastuväidete tagasivõtmist, mille ta on esitanud seoses kolme üksuse riigihankelepingu I liite Jaapani nimekirjade 3. lisast väljaarvamisega

29.10.2014   
            
            
               ET
            
            
               Euroopa Liidu Teataja
            
            
               L 308/97
            
         NÕUKOGU OTSUS,
   21. oktoober 2014,
   millega määratakse kindlaks Euroopa Liidu nimel riigihankelepingu komitees vastu võetav seisukoht, mis käsitleb nende liidu vastuväidete tagasivõtmist, mille ta on esitanud seoses kolme üksuse riigihankelepingu I liite Jaapani nimekirjade 3. lisast väljaarvamisega
   
      (2014/741/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               29. augustil 2001 edastati riigihankelepingu osalistele Jaapani teade, mis on koostatud 1994. aasta riigihankelepingu XXIV artikli lõike 6 punkti b alusel ja mis käsitleb East Japan Railway Company, Central Japan Railway Company ja West Japan Railway Company väljaarvamist I liite Jaapani nimekirjade 3. lisast.
            
         
               (2)
            
            
               1. oktoobril 2001 esitas liit 1994. aasta riigihankelepingu XXIV artikli lõike 6 punkti b kohase vastuväite Jaapani esitatud muudatuste suhtes, et põhjalikult analüüsida nende üksuste kavatsetavat nimekirjast väljaarvamist, kuna selles suhtes esines küsitavusi.
            
         
               (3)
            
            
               Liidu ja Jaapani vahelisele mitmele konsultatsioonile vaatamata ei võtnud liit erandina kõigist teistest lepinguosalistest vastuväiteid tagasi.
            
         
               (4)
            
            
               1994. aasta riigihankelepingu läbivaatamisel võeti tekkinud olukorda arvesse. Jaapan ei loetlenud kolme asjaomast üksust oma I liite 3. lisas, kuid lisas märkuse, milles on täpsustatud, et nimetatud ettevõtteid käsitatakse 3. lisa kohaldamisalasse kuuluvana seni, kuni liit võtab tagasi oma vastuväite nende ettevõtete nimekirjast väljaarvamise kohta.
            
         
               (5)
            
            
               ELi-Jaapani vabakaubanduslepingu analüüsi raames ja arvestades nimetatud lepingu üle riigihangete teemal peetavaid läbirääkimisi, väljendas Euroopa Liit oma valmisolekut võtta tagasi vastuväide kolme Jaapani ettevõtte lepingu kohaldamisalast väljaarvamise kohta, kooskõlas nõukogus vastu võetud lähenemisviisiga raudteede ja linnatranspordi tegevuskava kohta ning ilma et see piiraks Jaapani raudteeturu konkurentsivõime mis tahes hindamist.
            
         
               (6)
            
            
               Võttes arvesse Jaapani kinnitust selle kohta, et ta kavatseb põhjalikult läbi vaadata riigihankelepingu I liite Jaapani nimekirjade 2. lisa 4. märkuses ja 3. lisa 3. märkuse punktis a sätestatud tööohutuse klausli kohaldamise tingimused ja edendada kolmes ettevõttes läbipaistvaid ja mittediskrimineerivaid hankemenetlusi, tuleks liidul võtta tagasi oma vastuväited kõnealuste ettevõtete riigihankelepingu kohaldamisalast väljaarvamise kohta.
            
         
               (7)
            
            
               Vastuväidete tagasivõtmine ei tohiks piirata liidu seisukohta riigihankelepingu komitees seoses otsusega soovituslike kriteeriumide kohta, mis näitavad valitsuse kontrolli või mõju tegelikku kaotamist üksuse lepinguga hõlmatud hangete üle vastavalt läbivaadatud riigihankelepingu XIX artikli lõikele 8, eelkõige seda, kas valitsuse kontroll või mõju on tulemuslikult kõrvaldatud, kui asjaomased üksused ei tegutse konkurentsikeskkonnas.
            
         
               (8)
            
            
               Seetõttu on kohane määrata kindlaks seisukoht, mille liit võtab WTO riigihankelepingu komitees seoses vastuväidete tagasivõtmisega,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab vastu Maailma Kaubandusorganisatsiooni riigihankelepingu komitees, on, et liit võtab tagasi oma vastuväited East Japan Railway Company, Central Japan Railway Company ja West Japan Railway Company riigihankelepingu I liite Jaapani nimekirjade 3. lisast väljaarvamise kohta.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 21. oktoober 2014
      
         
            Nõukogu nimel
         
         
            eesistuja
         
         S. GOZI